MOZZJONI GĦAL RIŻOLUZZJONI bi tkomplija għall-Mistoqsijiet bi Tweġibiet Orali B6‐0130/2007 u B6‐0131/2007 skond l-Artikolu 108(5) tar-Regoli ta' Proċedura imressqa minn Gianluca Susta, Ignasi Guardans, u Johan Van Hecke f'isem il-Grupp ALDE dwar il-Ftehima TRIPS u l-aċċess għall-Mediċini Riżoluzzjoni tal-Parlament Ewropew dwar il-Ftehima TRIPS u l-aċċess għall-Mediċini Il-Parlament Ewropew , wara li kkunsidra r-riżoluzzjonijiet tiegħu dwar l-Għanijiet tal-Millennju għall-Iżvilupp - il-punt intermedjarju Testi adottati, P6_TA (2007)0274. , tat-23 ta' Mejju 2007 dwar Ftehimiet ta' Partenarjat Ekonomiku Testi adottati , P6_TA(2007)0204 . u tat-30 ta' Novembru 2006 dwar l-AIDS Testi Adottati, P6_TA(2006)0526 . , wara li kkunsidra l-proposta għal deċiżjoni tal-Kunsill li taċċetta f'isem il-Komunità Ewropea, il-Protokoll li jemenda l-Ftehima dwar Aspetti tad-Drittijiet tal-Proprjetà Intelletwali (TRIPS) relatati mal-kummerċ, li saret f'Ġinevra fis-6 ta' Diċembru 2005 (COM(2006) 175) Għadha mhix ippubblikata fil-ĠU. , wara li kkunsidra r-Regolament No 816/2006 ĠU L 157, 9.06.2007 p 1 tal-Parlament Ewropew u tal-Kunsill tas-16 ta' Mejju 2006 dwar liċenzjar obbligatorju ta' brevetti relatati mal-manifattura ta' prodotti farmaċewtiċi għall-esportazzjoni f'pajjiżi li għandhom problemi ta' saħħa pubblika, wara li kkunsidra l-Ftehima dwar l-Aspetti tad-Drittijiet tal-Proprjetà Intelletwali relatati mal-Kummerċ (li minn issa 'l quddiem tissejjaħ il-'Ftehima TRIPS') adottata f'April 1994, wara li kkunsidra d-Dikjarazzjoni ta' Doha dwar il-Ftehima TRIPS u s-Saħħa Pubblika adottata fl-14 ta' Novembru mill-Konferenza Ministerjali ta' l-Organizzazzjoni Dinjija tal-Kummerc (WTO) (li minn issa 'l quddiem tissejjaħ id-'Dikjarazzjoni ta' Doha') WT/MIN(01)/DEC/W/2, 14 ta' Novembru 2001. wara li kkunsidra d-Deċiżjoni tal-Kunsill Ġenerali tad-WTO tat-30 ta' Awwissu 2003 (li minn issa 'l quddiem tissejjaħ id-'Deċiżjoni WTO') adottata skond Paragrafu 6 tad-Dikjarazzjoni ta' Doha dwar il-Ftehima TRIPS u s-Saħħa Pubblika, wara li kkunsidra l-Protokoll li jemenda l-Ftehima dwar l-Aspetti tad-Drittijiet tal-Proprjetà Intelletwali relatati mal-Kummerċ (TRIPS), li ntlaħaq f'Ġinevra fis-6 ta' Diċembru 2005 (li minn issa 'l quddiem jissejjaħ 'Protokoll'), wara li kkunsidra r-riżoluzzjoni WHA 60.30 dwar is-Saħħa Pubblika, l-innovazzjoni u l-proprjetà intelletwali adottata fit-23 ta' Mejju 2007 waqt is-Sittin Assemblea Dinjija dwar is-Saħħa, wara li kkunsidra l-Artikolu 108(5) tar-Regoli ta' Proċedura tiegħu, billi qabel id-dħul fis-seħħ tal-Ftehima TRIPS fl-1994, żdiedet l-abilità ta' wħud mill-pajjiżi li għandhom dħul medju u li qed jiżviluppaw sabiex jipproduċu mediċini ġeneriċi irħas u beda jkun possibbli li anke l-iktar stati fqar bdew jakkwistaw mediċini ġeneriċi irħas mis-suq dinji, irrispettivament minn jekk il-medicini kellhomx brevett jew le; billi d-Dikjarazzjoni ta' Doha kkonfermat mill-ġdid l-hekk imsejħa flessibilitajiet inklużi fil-Ftehima TRIPS u kompliet tkabbarhom permezz tat-twaqqif ta' strumenti legali li jippermettu lill-pajjiżi li ma għandhomx il-kapaċità li jimmanifatturaw sostituti ġeneriċi minflok mediċini għoljin li għandhom brevett skond liċenzji obbligatorji maħruġa domestikament, li jimpurtaw mediċini minn pajjiżi li jistgħu u li huma lesti li jgħinuhom mingħajr interferenza mill-pussessuri tal-brevetti rilevanti, billi din is-soluzzjoni, inizjalment inkorporata f'revoka magħrufa bħala d-Deċiżjoni tad-WTO, tista' ssir permanenti f'forma ta' Protokoll għall-Ftehima TRIPS, li l-aċċettazzjoni tiegħu bħalissa qed jiġi kkunsidrat mill-Parlament Ewropew, billi l-Artikolu 30 tal-Ftehima TRIPS jippermetti lill-Membri sabiex "jipprovdu eċċezzjonijiet limitati għad-drittijiet esklussivi mogħtija minn brevett, sakemm dawn l-eċċezzjonijiet ma jmorrux kontra mingħajr l-ebda raguni, l-isfruttar normali ta' brevett u ma jippreġudikawx mingħajr raġuni l-interessi leġittimi tal-pussessur tal-brevett, b'kunsiderazzjoni għall-interessi leġittimi ta' partijiet terzi", billi minħabba li l-pajjiż assistenti jesporta l-mediċini meħtieġa lill-pajjiż importatur, ma għandu jkun hemm l-ebda impatt ekonomiku sinifikanti fuq is-suq lokali tal-pajjiż esportatur; billi l-ebda pajjiż sa issa ma għadu għamel in-notifika ġenerali lill-Kunsill għat-Trips bl-intenzjoni li juża l-istrumenti maħluqa mid-Deċiżjoni tad-WTO sabiex jimporta mediċini irħas, billi r-rekwiżiti proċedurali u sustantivi li jikkontrollaw il-ħruġ ta' liċenzji obbligatorji minn pajjiżi importaturi (fejn hu applikabbli) u esportaturi, kif ukoll il-kundizzjonijiet u n-notifiki konnessi mal-liċenzjar, jikkostitwixxu l-ostakoli prinċipali potenzjali għal użu effettiv tad-Deċiżjoni tad-WTO, billi l-Protokoll kien imressaq lill-membri kollha tad-WTO u huwa miftuħ għall-aċċettazzjoni sa l-1 ta' Diċembru 2007 jew data iktar tard kif jista' jkun deċiż mill-Konferenza Ministerjali; billi l-Protokoll se jidħol fis-seħħ hekk kif ikun aċċettat minn żewg terzi tal-Membri tad-WTO; billi sa llum, seba' pajjiżi (minn 150 membru tad-WTO), jew 4.7% tal-membri, aċċettaw l-emenda permanenti tal-Ftehima TRIPS: l-Istati Uniti, l-Iżvizzera, El Salvador, ir-Repubblika tal-Korea, in-Norveġja, l-India u l-Filippini; billi l-Unjoni Ewropea diġà ttrasformat id-Deċiżjoni tad-WTO f'liġi interna, u għalhekk, dewmien fl-aċċettazzjoni tal-Protokoll sa wara l-1 ta' Diċembru 2007 mhux se joħloq vojt legali, iżda jista' jippermetti żmien għall-evalwazzjoni ta' l-effettività ta' l-istrumenti proposti sabiex tkun tista' tittieħed deċiżjoni jekk l-istrumenti għandhomx ikunu permanenti jew le, billi l-Unjoni Ewropea għandha tadotta b'mod sħiħ fil-pajjiżi li qed jiżviluppaw l-implimentazzjoni tal-flessibilitajiet tal-Ftehima TRIPS kif rikonoxxut fid-Dikjarazzjoni ta' Doha 'il-promozzjoni ta' aċċess għall-mediċini għal kulħadd', billi l-implimentazzjoni tar-Regolament għad-Deċiżjoni tad-WTO tagħti ftit attenzjoni lill-kwistjonijiet tat-trasferiment tat-teknoloġija u l-bini ta' kapaċitajiet, iżda tibdel ftit fi premessa 13 it-test ġenerali tad-Deċiżjoni tad-WTO, billi l-Unjoni Ewropea għandha tibqa' lura milli timponi kwalunkwe obbligazzjoni ġdida tal-proprjetà intelletwali fuq l-ACP u pajjiżi foqra oħra li qed jiżviluppaw u LDCs li jistgħu jaffetwaw il-programmi tas-saħħa pubblika tagħhom, billi hemm proposti Ftehimiet ta' Partenarjat Ekonomiku (EPAs) mal-pajjiżi Afrikani, tal-Karibew u tal-Paċifiku (ACP), l-UE qed tinnegozja għall-adeżjoni ma' jew aċċettazzjoni ta' l-obbligazzjonijiet tat-Trattat ta' Koperazzjoni fil-qasam tal-Brevetti (PCT) u t-Trattat dwar il-Liġi tal-Brevetti (PLT), Jenfasizza li aċċess għall-prodotti farmaċewtiċi raġonevoli f'pajjiżi foqra li qed jiżviluppaw u LDCs huwa essenzjali għal kisba ta' l-għanijiet għall-iżvilupp ta' l-UE proposti u jistgħu jikkontribwixxu sabiex jitnaqqas il-faqar, sabiex tiżdied is-sigurtà tal-bnedmin, u sabiex ikunu promossi d-drittijiet tal-bniedem u l-iżvilupp sostenibbli; Jemmen li l-politika ta' l-UE għandha jkollha l-għan li timmassimizza d-disponibilità ta' prodotti farmaċewtiċi bi prezzijiet raġonevoli fid-dinja li qed tiżviluppa; Jistieden lill-Kunsill sabiex jirrikonoxxi li l-Unjoni Ewropea għandha tieħu miżuri addizzjonali b'urġenza bil-għan li jkun inkoraġġit it-trasferiment tat-teknoloġija, tar-riċerka, ta' l-iżvilupp tal-kapaċità, tas-sistemi ta' forniment reġjonali u tgħin fir-reġistrazzjoni, sabiex tkun iffaċilitata u tiżdied il-produzzjoni ta' prodotti farmaċewtiċi fil-pajjiżi li qed jiżviluppaw innifishom; Jitlob lill-Kummissjoni u lill-Istati Membri sabiex jipprovdu appoġġ finanzjarju konkret għat-trasferiment tat-teknoloġija u l-bini ta' kapaċitajiet relatati ma' l-industrija farmaċewtika għall-pajjiżi li qed jiżviluppaw u għall-produzzjoni lokali ta' mediċini fil-pajjiżi kollha li qed jiżviluppaw speċjalment LDCs, skond l-obbligazzjonijiet stabbiliti mill-Artikolu 66(2) tal-Ftehima TRIPS; Jitlob lill-Kunsill sabiex jalloka livell speċifikat ta' finanzjament biex titjieb jew tinbena l-infrastruttura li tkun proprjetà ta' nies lokali għall-produzzjoni tal-farmaċewtiċi fil-pajjiżi li qegħdin jiżviluppaw (fosthom f'dawk l-anqas żviluppati), u biex iżid il-finanzjament totali ta' l-UE għas-sħubijiet bejn il-pubbliku u l-privat li jkunu qegħdin jagħmlu riċerka u żvilupp dwar mediċini li jkunu ta' rilevanza speċjali għall-pajjiżi li qegħdin jiżviluppaw. Jitlob lill-Kummissjoni biex tagħti fondi għar-riċerka u għall-iżvilupp marbuta ma' mard tropikali, mard relatat mal-faqar u mard li ma jingħatax ħafna attenzjoni f'firxa wiesgħa ta' kuntesti, fosthom is-sħubijiet pubbliċi-privati u forom possibbli oħra ta' ffinanzjar, u biex tappoġġja istituti tar-riċerka li huma lesti li jikkoperaw ma' inizjattivi għas-saħħa pubblika ddedikata għal dawn l-isforzi; Jitlob lill-Kunsill sabiex jappoġġja l-idea li l-istrumenti maħluqa mid-Deċiżjoni tad-WTO u l-Protokoll għall-Ftehima TRIPS tippreżenta parti żgħira biss tas-soluzzjoni għall-problema ta' aċċess għall-mediċini bi prezzijiet raġonevoli u li se jkunu neċessarji miżuri oħra għall-Unjoni Ewropea sabiex din tikkontribwixxi għal soluzzjoni effettiva u komprensiva għall-problemi tas-saħħa pubblika li qed jiffaċċjaw il-pajjiżi li qed jiżviluppaw; Jitlob lill-Kunsill biex jappoġġja lill-pajjiżi fqar li qed jiżviluppaw sabiex jużaw l-hekk imsejħa flessibiltajiet inkorporati fil-ftehima TRIPS u rikonoxxuti mid-Dikjarazzjoni ta' Doha sabiex ikunu jistgħu jipprovdu mediċini essenzjali bi prezzijiet raġonevoli fi ħdan il-programmi domestiċi tagħhom tas-saħħa pubblika; Jinkoraġġixxi lill-pajjiżi foqra li qed jiżviluppaw sabiex jużaw il-mezzi kollha disponibbli għalihom skond il-Ftehima TRIPS, bħal-liċenzji obbligatorji u l-istrumenti stabbiliti mill-Artikolu 30, Jistieden lill-Kunsill sabiex jadotta Stqarrija ta' Politika Konġunta mal-Parlament li permezz tagħha, l-Istati Membri ta' l-Unjoni Ewropea jibqgħu ħielsa li jużaw l-eċċezzjoni ta' l-Artikolu 30 tal-Ftehima Trips fil-liġi tal-brevetti domestika tagħhom sabiex jawtorizzaw produzzjoni u esportazzjoni 'li jindirizzaw il-bżonnijiet tas-saħħa pubblika f'Membri importaturi' u jitlob lill-Kunsill sabiex jordna lill-Kummissjoni ma tieħux azzjoni li tinterferixxi ma' dawn il-proċedimenti; Jistieden lill-Kunsill sabiex jirristrinġi l-mandat mogħti lill-Kummissjoni sabiex ma tinnegozjax dispożizzjonijiet TRIPS-plus relatati mal-farmaċewtiċi li jaffettwaw is-saħħa pubblika u l-aċċess għall-mediċini fil-qafas tal-Ftehimiet ta' Partenarjat Ekonomiku (EPAs) mal-pajjiżi ta' l-ACP u tal-ftehimiet bilaterali u reġjonali li jistgħu jsiru ma' pajjiżi li qegħdin jiżviluppaw; Jitlob lill-Kummissjoni sabiex tappoġġja l-iżvelar mill-applikanti tal-brevetti tas-sors u l-oriġini ta' invenzjonijiet li ġejjin minn riżorsi bijoloġiċi u assoċjati ma' għarfien tradizzjonali li jinsab fil-pajjiżi li qed jiżviluppaw bil-għan li jkun promoss it-tqassim ekwitabbli tal-benefiċċji u t-teknoloġija li ġejjin minn dawk ir-riżorsi mill-pajjiżi fornituri; Jistieden lill-Kummissjoni sabiex tappoġġja 'strateġiji ta' forniment raggruppati' skond l-Artikolu 31 (b) u strateġiji oħra li jistgħu jintużaw minn pajjiżi jew gruppi ta' pajjiżi sabiex jipprovdu poter ta' akkwist ikbar u ekonomiji ta' skala fil-produzzjoni ta' mediċini ġeneriċi bi prezzijiet raġonevoli u sabiex tistimula investiment dirett fil-faċilitajiet ta' produzzjoni lokali f'reġjun; Jitlob lill-Kunsill sabiex jawtorizza lill-Kummissjoni tappoġġja b'mod proattiv il-ħidma tal-Grupp ta' Ħidma Intergovermentali dwar is-Saħħa Pubblika, l-Innovazzjoni u l-Proprjetà Intelletwali (IGWG) fid-WHO u sabiex tirrapporta regolarment lill-Parlament dwar il-ħidma tiegħu; Jinkoraġġixxi lill-kumpaniji farmaċewtiċi sabiex ifittxu soluzzjonijiet tariffarji alternattivi li jinvolvu approċċ b'volum għoli u b'marġni baxx li jistgħu jsaħħu l-aċċess għall-mediċini mingħajr il-bżonn li jinvokaw liċenzji obbligatorji; Ifakkar li l-iffalsifikar ta' mediċini mhix kwistjoni li tikkonċerna l-brevetti; jenfasizza li jeħtieġ li jittieħdu miżuri li jittrattaw l-iffalsifikar ta' mediċini fil-qasam ta' l-infurzar kriminali (sanzjonijiet penali) u l-kontroll tad-drogi u mhux jiżdiedu l-livelli ta' protezzjoni tal-proprjetà intelletwali; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvernijiet ta' l-Istati Membri ta' l-UE u l-pajjiżi ta' l-ACP, lid-WTO u lill-Kapijiet tal-UNAIDS, il-UNDP u l-UNFPA.
Extracted from 14737246__MOTION__B6-2007-0269__MT.txt